કોહલીએ કહ્યું, ”અમે યોગ્ય પગલાં ભર્યાં છે. અમને અમારા કૌશલ્ય પર િવશ્વાસ છે. અમે ખુદને વ્યક્ત કરવા ઇચ્છતા હતા. અમે બે મેચ ચાર દિવસની અંદર જીતી લીધી તેથી અમારો આત્મવિશ્વાસ ઘણો વધી ગયો છે.” હરભજનસિંહના ટ્વિટ અંગે વિરાટને પૂછવામાં આવતાં કોહલીએ કહ્યું, ”નાગપુરમાં રમાયેલી ટી-૨૦ મેચમાં ન્યૂઝીલેન્ડના સ્પિનર્સે આ જ ભારતીય ટીમ બોલર્સની સરખામણીમાં ઘણું સારું પ્રદર્શન કર્યું હતું. જો આ ટર્નિંગ વિકેટ હોત તો પણ તમારે સારી બોલિંગ કરવી પડે છે. ફક્ત પીચથી જ ટર્ન નથી મળતો. એ નિર્ભર કરે છે કે તમે બોલને કેટલો ટર્ન કરી શકોછો અને તમારે ખભાનો ઉપયોગ પણ કરવાનો હોય છે. જ્યારે અમે વિશ્વકપમાં ન્યૂઝીલેન્ડ સામે હારી ગયા હતા, મને યાદ છે કે અચાનક ન્યૂઝીલેન્ડના સ્પિનર શાનદાર બોલર બની ગયા હતા, પરંતુ હવે કોઈ એ અંગે વાત નથી કરી રહ્યું.